XXVI CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'EBS 7418 DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/56992)
  + [Valencià](/va/acuerdo/56309)






Selector de idioma

Leer

* [Español](/es/acuerdo/56347)
* [Valencià](/va/acuerdo/56410)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





XXVI CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'GTT 5643 DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==========================================================================================================================================================================================================

Secretaria General

Butlletí Oficial Universitat d'Alacant





XXVI CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'XLU 1724 DE LA UNIVERSITAT D'ALACANT

Data d'aprovació
:   20/02/2025

Data de publicació
:   21/02/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/56467)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/56537)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/56912)
  + [Compartir acuerdo en 

    X](https://twitter.com/intent/tweet?via=UA_Universidad&text=XXVI CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'BCX 9698 DE LA UNIVERSITAT D'ALACANT&url=https://www.boua.ua.es/va/acuerdo/56029)

**Títol:** XXVI CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'GBR 3540 DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 20 de febrer de 2025

XXVI CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'WLA 1199 DE LA UNIVERSITAT D'ALACANT

Introducció

La Universitat d'Alacant (d'ara en avant UA) publica anualment aquesta convocatòria des de l'any 1988. Es tracta d'una de les eines que utilitza la UA per a aconseguir els seus objectius estratègics en Cooperació per al Desenvolupament en el marc de la seua política d'internacionalització i de responsabilitat social institucional amb la societat a la qual serveix.

Està dissenyada com una convocatòria de caràcter obert i participatiu de tota la comunitat universitària que es finança íntegrament amb fons propis de la UA. Tal esforç es compensa i justifica amb el compromís i la solidaritat del professorat, del personal tècnic de gestió i administració i serveis, així com de l'estudiantat participant. A més, la participació dels col·lectius universitaris suposa una oportunitat d'augmentar la seua implicació en la construcció d'un món més just i sostenible, des dels seus eixos bàsics d'actuació: la sensibilització de la societat, l'educació i investigació i la transferència de coneixement.

El marc general de referència d'aquesta convocatòria és la llei de cooperació per al desenvolupament sostenible i solidaritat global, l'Agenda 2030 de les Nacions Unides, així com el VI Pla director de la cooperació espanyola per al període 2024-2027 i el V Pla director de la Cooperació Valenciana per al Desenvolupament acordat al març de 2022. Té com a objectiu l'impuls dels Objectius de Desenvolupament Sostenible (ODS) als països menys avançats o de renda mitjana amb els quals la UA manté relacions culturals i científiques consolidades.

La present convocatòria també està alineada amb el posicionament referendat per la Conferència de Rectors de les Universitats Públiques Espanyoles (CRUE), a través del seu Sectorial d'Internacionalització i Cooperació, en la qual s'estableixen les directrius generals que han de seguir les universitats públiques espanyoles en matèria de Cooperació Universitària per al Desenvolupament (d'ara en avant CUD).

La publicació d'aquesta convocatòria visibilitza el compromís de la UA amb la cooperació universitària per al desenvolupament i reafirma la seua voluntat de continuar generant respostes per a adaptar els instruments de la cooperació universitària al context d'un món globalitzat i cada vegada més canviant, des d'un enfocament col·laboratiu i d'aprenentatge.

1. Objecte de la convocatòria i procediment de concessió

- La present convocatòria té per objecte adjudicar, en règim de concurrència competitiva, ajudes per a intervencions de Cooperació Universitària per al Desenvolupament en l'àmbit internacional, en les modalitats que s'estableixen el punt segon i en els àmbits geogràfics i sectorials establits en el punt tercer d'aquestes bases.

2. Modalitats d'intervenció

S'estableixen dos tipus de modalitats:

Modalitat I. Ajudes per a realitzar intervencions de cooperació al desenvolupament que impliquen activitats d'assistència tècnica sobre el terreny per a donar resposta a problemes, els beneficiaris directes dels quals no estiguen inclosos en l'àmbit universitari.

- Podrà actuar com a contrapart qualsevol agent de la cooperació no universitària (ONGD, instituts o col·legis, ajuntaments, associacions veïnals, cooperatives, etc.). A més, altres universitats de la zona d'actuació podran participar com a agents col·laboradors o coordinadors de la intervenció i fins i tot podran adoptar el rol de beneficiaris indirectes i rebre formació específica.

- Les intervencions seran executades per membres de la comunitat universitària de la UA en algun dels sectors i països inclosos en el punt tercer d'aquesta convocatòria.

- L'alumnat matriculat en la Universitat d'Alacant podrà participar en aquesta modalitat en el marc de les seues investigacions doctorals, en l'elaboració dels seus Treballs fi de grau (TFG), Treballs fi de màster (TFM) i pràctiques externes, que hauran d'ajustar-se als objectius de la intervenció.

- L'ajuda màxima per a aquesta modalitat és de vint mil euros (20.000 €) per intervenció.

Modalitat II. Ajudes per a impulsar intervencions d'enfortiment d'institucions d'educació superior.

- Aquesta modalitat inclou aquelles intervencions que, realitzades per Personal Docent i Investigador de la UA, pretenen donar resposta a problemes inclosos expressament en l'àmbit universitari. Es realitzaran en col·laboració amb institucions d'educació superior en algun dels sectors i països inclosos en el punt tercer d'aquesta convocatòria.

- Les intervencions estaran orientades a la formació especialitzada del professorat (pre i post doctoral), el suport a la investigació i la transferència de tecnologia, la dotació de material, així com a la formació de professionals i especialistes no docents (gestors, tècnics de laboratori, biblioteques, etc.).

-.Queden expressament excloses les estades d'investigació de l'estudiantat de doctorat de la contrapart, així com les visites de caràcter institucional a la Universitat d'Alacant.

- L'ajuda màxima per a aquesta modalitat és de deu mil euros (10.000 €) per intervenció.

3. Definició d'Intervenció de Cooperació Universitària per al Desenvolupament

Per a ser considerades intervencions de Cooperació Universitària per al Desenvolupament en qualsevol de les dues modalitats previstes, aquestes hauran d'ajustar-se a algun dels sectors prioritaris de la cooperació espanyola i realitzar-se en algun dels següents àmbits geogràfics:

- Sectors prioritaris:

- Educació de Qualitat: enfortiment dels sistemes educatius a tots els nivells, amb especial atenció a les zones rurals i a la formació de formadors.

- Salut: enfortiment dels sistemes sanitaris, implantació de tecnologies innovadores i formació del personal sanitari.

- Igualtat de gènere i apoderament de la dona: lluita contra la violència de gènere, inclosa el tràfic de persones i amb especial atenció a l'enfortiment dels drets socials, econòmics i laborals de les dones.

- Fam i Seguretat alimentària: amb especial atenció a pràctiques innovadores per a l'increment de la productivitat agrària dels xicotets productors i per a l'accés als mercats locals, les pràctiques agrícoles resilients i la seua capacitat d'adaptació al canvi climàtic, fenòmens naturals extrems, etc.

- Aigua i Sanejament: intervencions que milloren la gestió eficient de l'aigua. Reducció de la contaminació, eliminació d'abocaments de productes químics i millora de sanejaments.

- Canvi Climàtic: intervencions amb impacte positiu en la conservació i restauració d'ecosistemes, l'adaptació o en la mitigació del canvi climàtic i altres impactes.

- Boscos, desertificació i diversitat biològica: Ecosistemes terrestres. Sostenibilitat dels boscos, la lluita contra la desertificació i la degradació de les terres, ús eficient de l'aigua.

- Oceà: Ecosistemes marins i costaners. Sostenibilitat dels oceans, les mars i els recursos marins. Prevenció i reducció de la contaminació marina.

- Pau i Justícia: impuls d'estratègies i iniciatives de bon govern, promoció i defensa de la governança democràtica i dels drets humans.

- Energia, Infraestructures, ciutats i comunitats sostenibles: Transició cap a sistemes energètics assequibles, segurs i sostenibles. Infraestructures resilients, promoure la industrialització sostenible i fomentar la innovació i creació de microempreses, ús de noves tecnologies i metodologies per a millorar la resiliència de les ciutats enfront del canvi climàtic i els desastres naturals.

- Àmbits geogràfics: països socis i regions prioritàries de la Cooperació Espanyola definides en la Llei 1/2023 de Cooperació Internacional per al Desenvolupament Sostenible i la Solidaritat Global: Amèrica Llatina i el Carib, Nord d'Àfrica, Orient Pròxim i Àfrica Subsahariana, en particular els països d'Àfrica Occidental i el Sahel. A més, aquells països que es troben en situació d'emergència d'acord amb l'Organització de les Nacions Unides.

4. Sol·licitants de l'ajuda i personal participant en les intervencions

- Podrà sol·licitar aquestes ajudes el personal docent i investigador (PDI) a temps complet de la UA. La coordinació de la intervenció estarà a càrrec exclusiu de la persona sol·licitant, que serà responsable de la seua correcta execució i posterior justificació.

- Podrà participar en l'equip de la intervenció:

- En la modalitat I, qualsevol membre de la UA: el personal docent i investigador (PDI), el personal tècnic, de gestió i d'administració i serveis (PTGAS) i l'estudiantat matriculat en la UA. En el cas que participe l'alumnat, haurà de ser seleccionat mitjançant concurrència competitiva.

- En la modalitat II, el personal docent i investigador (PDI) de la Universitat d'Alacant.

- El personal participant, només podrà fer-ho en un únic projecte.

5. Termini i procediment de presentació de sol·licituds

- El termini per a presentar sol·licituds serà des de l'endemà de la seua publicació en el BOUA fins al 31 de març de 2025, inclusivament.

- El procediment de presentació de sol·licituds serà el següent:

- En primer lloc, s'emplenarà una instància identificada amb el nom de "Convocatòria HRX1856" a través del registre electrònic de la Universitat d'Alacant (UACloud: E-Administració > Tràmits > Generals > Instància genèrica).

- En segon lloc, al costat de la instància genèrica s'inclourà en format pdf el [formulari de sol·licitud](https://sri.ua.es/va/cooperacion/convocatorias/cooperacio-universitaria-al-desenvolupament-cud.html) del projecte (Modalitat I o II) i, en pdf i de manera independent, s'adjuntaran els documents acreditatius de la participació de les contraparts, beneficiaris directes de la intervenció o qualsevol altre que acredite circumstàncies que no estiguen disponibles en les unitats de gestió de la Universitat d'Alacant.

6. Criteris d'avaluació

Modalitat I. Màxim 38 punts.

- Valoració tècnica: Cada intervenció haurà de superar una primera avaluació tècnica. Per a això haurà d'obtindre, almenys, una valoració de 10 punts sobre 22 possibles en el criteri a). Superada aquesta fase, la puntuació atorgada a aquesta se sumarà a les puntuacions de la resta dels criteris. En cas de no superar la valoració tècnica, el projecte d'intervenció no serà avaluat i apareixerà com "no supera la valoració tècnica" en la puntuació final.

- Criteris:

a) Criteris de qualitat en la metodologia d'elaboració de l'estructura (Marc Lògic) del projecte. Màxim 22 punts.

a.1 Per identificar a les persones beneficiàries del projecte. Màxim 5 punts.

- Per identificar i justificar documentalment el nombre de persones beneficiàries directes: 3 punts.

- Per documentar la distribució percentual entre homes i dones de les persones beneficiàries directes: 1 punt.

- Per identificar correctament a les persones beneficiàries indirectes (número, origen social i rols que exerceixen): 1 punt.

a.2 Per la qualitat del Marc Lògic del projecte. Màxim 11 punts.

- Per formular correctament l'objectiu general i el/els objectiu/us específic/s: 2 punts.

- Per formular correctament els resultats esperats: 2 punts.

- Per establir sistemes d'indicadors i fonts de verificació dels resultats: 2 punts.

- Per una estimació detallada i justificada del cost de les activitats programades: 2 punts.

- Per establir amb exactitud la duració de les activitats (cursos, jornades, intervencions, etc.) programades i el nombre de participants de la UA en cadascuna d'aquestes: 3 punts.

a.3) Per garantir la pertinència del projecte. Màxim 6 punts.

- Per acreditar documentalment el compromís i interés explícit dels beneficiaris directes en els objectius i activitats del projecte: 3 punts.

- Per ajustar-se els resultats del projecte a les necessitats del país receptor establides en els Marcs d'Associació i/o Aliances País per al desenvolupament sostenible: 2 punts.

- Per acreditar, si és el cas, el compromís de col·laboració de la institució educativa col·laboradora: 1 punt.

b) Índex de Desenvolupament Humà ajustat per Desigualtat: Per actuacions en països amb un Índex de Desenvolupament Humà ajustat per Desigualtat (IDHD). Màxim 5 punts.

- Països IDH ajustat per desigualtat menor o igual a 0,50 inclusivament: 5 punts.

- Països IDH ajustat per desigualtat entre 0,51 fins a 0,65 tots dos inclusivament: 2 punts.

- Països IDH ajustat per desigualtat entre 0,66 fins a 0,72 tots dos inclusivament: 1 punt.

Per al càlcul del IDHD s'utilitzarà l'Índex de Desenvolupament Humà de les Nacionals Unides del període 2023-24 publicat pel [Programa de les Nacions Unides per al Desenvolupament (PNUD)](https://sri.ua.es/va/cooperacion/documentos/normativa/informe-idh-2023-2024.pdf). Quan un projecte es realitze en diversos països, el càlcul s'obtindrà de la mitjana aritmètica de les puntuacions de tots ells. Quan un país no aparega en el citat índex, no rebrà puntuació.

c) Criteri de viabilitat i sostenibilitat del projecte. Màxim 6 punts.

- Per tindre garantit el projecte un finançament monetari del 20%: 2 punts.

- Per existència de conveni marc vigent de la UA amb la contrapart del país beneficiari: 3 punts.

- Per existència de conveni específic vigent de la UA amb la institució universitària col·laboradora o coordinadora del projecte: 1 punt.

d) Criteri d'igualtat i inclusió: Màxim 5 punts.

- Per garantir documentalment per la contrapart la participació de, almenys, el 50% de dones en l'alumnat beneficiari que reba la formació que s'impartisca: 1 punt.

- Per garantir documentalment la inclusió en la formació impartida de persones amb diversitat funcional:1 punt.

- Per garantir documentalment la inclusió en la formació impartida de població indígena: 1 punt.

- Per participar presencialment en el projecte persones de la UA amb diversitat funcional: 1 punt.

- Per respectar la paritat de gènere de les persones participants de la UA en el projecte: 1 punt.

Modalitat II.

- Per a obtindre l'ajuda, haurà d'obtindre's una valoració mínima de 8 punts sobre els 23 possibles.

-Criteris:

a) Per la naturalesa de l'activitat acadèmica realitzada. Màxim 4 punts.

En el supòsit d'activitats de diverses naturaleses, es considerarà la millor puntuació.

- Per participar en la direcció o codirecció de tesis doctorals de la universitat contrapart: 4 punts.

- Per participar com a coordinador/director en el marc d'elaboració de Treballs fi de màster (TFM) de l'alumnat de la universitat contrapart: 3 punts.

- Per col·laborar en investigacions post doctorals que coincidisquen amb les prioritats establides en l'article tercer: 3 punts.

- Per la formació de professionals i especialistes no docents (gestors, tècnics de laboratori, bibliotecaris, etc.): 2 punts.

- Per participar com a coordinador en el marc d'elaboració de Treballs fi de grau (TFG) d'alumnat de la universitat contrapart: 1 punt

b) Índex de Desenvolupament Humà ajustat per Desigualtat: Per actuacions en països amb un Índex de Desenvolupament Humà ajustat per Desigualtat (IDHD). Màxim 5 punts.

- Països IDH ajustat per desigualtat menor o igual a 0,50 inclusivament: 5 punts.

- Països IDH ajustat per desigualtat entre 0,51 fins a 0,65 tots dos inclusivament: 2 punts

- Països IDH ajustat per desigualtat entre 0,66 fins a 0,72 tots dos inclusivament: 1 punt.

La puntuació d'aquest criteri està continguda en l'índex de Desenvolupament Humà de les Nacionals Unides del període 2023-24 publicat pel [Programa de les Nacions Unides per al Desenvolupament (PNUD)](https://sri.ua.es/va/cooperacion/documentos/normativa/informe-idh-2023-2024.pdf). Quan un projecte es realitze en diversos països, el càlcul s'obtindrà de la mitjana aritmètica de les puntuacions de tots ells. Quan un país no aparega en el citat índex, no rebrà puntuació.

c) Criteri de viabilitat i sostenibilitat del projecte. Màxim 4 punts.

- Per conveni específic vigent per a la direcció de tesi en règim de cotutela internacional: 4 punts.

- Per existència de convenis específics vigents de naturalesa post doctoral: 2 punts.

- Per conveni marc vigent: 1 punt.

d) Criteri d'igualtat i inclusió: Màxim 7 punts.

- Per garantir documentalment per la contrapart la participació de, almenys, el 50% de dones en el col·lectiu que reba la formació que s'impartisca: 3 punts.

- Per garantir documentalment la inclusió en el col·lectiu que reba la formació que s'impartisca a persones amb diversitat funcional: 2 punts.

- Per garantir documentalment la inclusió en el col·lectiu que reba la formació que s'impartisca a la població indígena: 2 punts.

e) Altres criteris. Màxim 3 punts.

- Per pertinença de la Universitat contrapart a països de l'Àfrica Subsahariana: 1 punt.

- Per tindre finançament a través dels programes de mobilitat KA171 de la UA o qualsevol altra convocatòria pública de programes oficials d'intercanvi: 2 punts.

7. Òrgan Gestor i Comissió d'Avaluació

- Òrgan gestor.

- L'òrgan gestor de la convocatòria és la subdirecció de Projectes de Cooperació Universitària per al Desenvolupament i Beques, adscrita al Servei de Relacions Internacionals i l'adreça electrònica de contacte és [mhoy.xjdhgcqlcwhjm@wc.vc](mailto:ubnw.bqwtsujlmjowu@lm.vo). Té com a competència l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se la resolució de concessió.

- Comissió d'Avaluació.

-. La Comissió d'Avaluació té com a competència valorar les sol·licituds i elaborar una proposta de concessió de les ajudes. Estarà presidida per la vicerectora de Relacions Internacionals i Cooperació per al Desenvolupament o, si és el cas, persona que els substituïsca.

-. Actuaran com a vocals el vicerector d'Investigació, la vicerectora d'Igualtat, Inclusió i Responsabilitat Social, el director del Secretariat de Cooperació per al Desenvolupament Sostenible i la directora del Servei de Relacions Internacionals o, si és el cas, les persones que els substituïsquen. Actuarà com a secretari, el subdirector de Projectes de Cooperació Universitària per al Desenvolupament i Beques o, si és el cas, persona que els substituïsca.

- Tots i cadascun dels membres integrants de la Comissió de Valoració hauran d'emplenar el document de declaració d'absència de conflicte d'interessos (DACI), en compliment de la legislació vigent.

8. Resolució, notificació i publicació de resultats

- Atés el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://sri.ua.es/va/cooperacion/convocatorias/cooperacio-universitaria-al-desenvolupament-cud.html> substituint la notificació a les persones interessades i produint els mateixos efectes.

- Rebudes les sol·licituds, s'elaborarà una relació provisional de sol·licituds admeses i excloses i s'establirà un termini d'esmena de quinze dies naturals a partir del següent a la publicació. Finalment s'elaborarà la relació definitiva de sol·licituds admeses i s'elevarà a la Comissió d'Avaluació.

-. La Comissió d'Avaluació establida en el punt seté d'aquestes bases, elaborarà una proposta de concessió en el termini màxim de tres mesos a comptar des de data en què es publique la relació definitiva de sol·licituds admeses, que s'elevarà a l'òrgan competent a través de l'òrgan gestor.

- La Comissió d'Avaluació elevarà una proposta motivada a la Rectora de la Universitat d'Alacant que, si és el cas, dictarà la resolució que procedisca.

- Es publicarà una resolució provisional, que inclourà una informació detallada de les activitats aprovades, el seu cost i l'import final concedit. S'establirà un termini de 15 dies naturals perquè el projecte siga acceptat per la persona beneficiària o present les al·legacions que considere oportunes per a reformular el projecte. En el supòsit de presentar al·legacions, aquestes no podran incrementar l'import de l'ajuda concedida. Autoritzades les al·legacions pel VRICD, si és el cas, es publicarà la resolució definitiva i no serà possible realitzar posteriors modificacions que afecten el pressupost, al nombre de participants o la naturalesa de la seua vinculació amb la UA, ni al nombre d'activitats programades.

9. Marc legal i pressupostari

- Els crèdits destinats a la present convocatòria, s'executaran amb càrrec al pressupost del Vicerectorat de Relacions Internacionals i Cooperació per al Desenvolupament per a l'exercici 2025. Clau orgànica: 5160 2E 00 01. La dotació màxima a assignar és de cent trenta mil euros (130.000 €) durant l'exercici 2025 i la seua concessió està condicionada a l'existència, en el pressupost de l'exercici econòmic 2025, de crèdit adequat i suficient per a això. Cent deu mil euros (110.000 €) s'assignaran per a finançar les intervencions de la modalitat I i vint mil (20.000 €) s'assignaran per a finançar les intervencions de la modalitat II. En el cas que els crèdits d'una modalitat quedaren sense assignar, podran ser utilitzats per a finançar intervencions de l'altra modalitat.

- L'ajuda concedida s'ajustarà als principis del que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, així com a la normativa interna i les regulacions de gestió econòmica de la Universitat d'Alacant i la present convocatòria.

10. Obligacions de les persones perceptores de les ajudes

- Notificar en el termini de 15 dies naturals a comptar des de l'endemà de la notificació de la resolució de concessió, l'acceptació de l'ajuda.

- Realitzar l'activitat objecte de l'ajuda en el termini màxim d'un any a comptar des de l'endemà de la publicació de la resolució de concessió de l'ajuda. De manera excepcional, el termini d'execució podrà ampliar-se fins a 6 mesos.

- La sol·licitud de modificació en el calendari d'execució de les activitats es presentarà en la Subdirecció de Cooperació Universitària per al Desenvolupament i Beques amb l'antelació suficient i haurà de ser autoritzada pel Vicerectorat de Relacions Internacionals i Cooperació per al Desenvolupament, previ informe favorable del Secretariat de Cooperació per al Desenvolupament Sostenible de la UA.

- Incloure el logotip oficial de la UA en qualsevol acte publicitari de les activitats o del material de difusió de la intervenció i participar, si se li requereix, en les activitats de difusió de resultats que organitze el Vicerectorat de Relacions Internacionals i Cooperació per al Desenvolupament.

- Presentar en el termini de tres mesos, a partir de la data de finalització del projecte, el corresponent informe d'execució que inclourà:

- Informe d'objectius conforme al [model d'informe final](https://sri.ua.es/va/cooperacion/convocatorias/cooperacio-universitaria-al-desenvolupament-cud.html) que figura en l'enllaç de la convocatòria.

- Reportatge fotogràfic de la intervenció realitzada.

11. Despeses imputables i no imputables a l'ajuda

-  Són despeses imputables:

a) Material fungible i inventariable per a la realització de les activitats del projecte.

b) Despeses de desplaçament, allotjament i manutenció del PDI i PTGAS participant en el projecte. Per al càlcul de les dietes s'aplicarà la normativa sobre indemnitzacions per raó de servei de la UA.

c) Despeses de desplaçament, allotjament i manutenció de l'estudiantat participant en el projecte. Aquestes despeses es podran gestionar mitjançant bossa de viatge o qualsevol altra eina que s'habilite a aquest efecte.

d) Despeses de les estades de persones beneficiàries directes dels projectes que siguen seleccionats per la contrapart per a la seua formació tècnica o professional en la UA. Les despeses es formalitzaran mitjançant una col·laboració docent si l'estada no supera els 15 dies. En el cas que les estades siguen de duració superior, la col·laboració haurà d'incloure un informe de la persona responsable del projecte, amb la conformitat del Vicerectorat de Relacions Internacionals i Cooperació per al Desenvolupament. Les estades no podran tindre una duració superior a 90 dies.

e) En el cas que la formació es realitze en centres espanyols diferents a la UA, les despeses de desplaçament, allotjament i manutenció de les persones que reben la formació, s'acompanyaran d'un informe de la persona responsable del projecte, amb la conformitat del Vicerectorat de Relacions Internacionals i Cooperació per al Desenvolupament. Les estades no podran tindre una duració superior a 30 dies.

-  No són despeses imputables:

a) La remuneració al personal participant per la realització de les activitats inherents al projecte subvencionat.

b) Despeses del personal alié a la Universitat d'Alacant que participe en el projecte.

12. Revocació dels fons

El Vicerectorat de Relacions Internacionals i Cooperació per al Desenvolupament, a instàncies del director del Secretariat de Cooperació per al Desenvolupament Sostenible i previ informe del Servei de Relacions Internacionals, podrà revocar totalment o parcialment l'ajuda concedida quan no es respecten els termes establits en les bases d'aquesta convocatòria, quan es modifique significativament el contingut del projecte o quan es detecten alteracions temporals o substantives no comunicades i autoritzades prèviament.

13. Tractament de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella. En el marc dels tractaments esmentats, les seues dades no podran ser cedits, excepte obligació legal. L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica: <https://seuelectronica.ua.es/va/index.html>. La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

14. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora,

P.D. de signatura, Vicerectora de Relacions Internacionals i Cooperació per al Desenvolupament

(Resolució de 19 de desembre de 2024)

Rosa María Martínez Espinosa





[Carretera Sant Vicent del Raspeig s/n  
03223 Sant Vicent del Raspeig - Alacant  
 Tel. 10 456 6804 - Fax 99 199 2657](https://www.google.es/maps/@41.397777,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12402&trk=tyah&trkInfo=tarId%1T2875442581166%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)